《春日久阴》
明代·朱诚泳

二月春如海，长空未放晴。林花羞褪色，山鸟噤无声。

薄雾寒笼树，浓云重压城。寻芳空有约，风景太无情。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。